1. **IMPRO DAN**

**KOMU JE NAMENJEN:** mladim osnovnošolskim impro ustvarjalcem

**KDAJ BO POTEKAL:** 12. aprila 2019

**KJE:** v Festivalni dvorani v Ljubljani (Vilharjeva cesta 11)

**ZADNJI TERMIN PRIJAVE NA IMPRO DAN:** 15. februar 2019

**POGOJ ZA UDELEŽBO:** Nastop ne sme biti daljši od 15 minut na skupino.

Tradicionalni Otroški festival gledaliških sanj, ki ga za vse mlade gledališke ustvarjalce in ljubitelje te umetniške zvrsti organizira Pionirski dom, v tem šolskem letu praznuje že svoj sedemnajsti rojstni dan. Ena od pomembnih novosti letošnjega festivala pa je gotovo prvi Impro dan, praznik gledališke improvizacije.

Impro dan predstavlja vrhunec projekta sodelovanja Young Theatre, katerega nosilec je Pionirski dom - Center za kulturo mladih. Odvijal se bo v vseh partnerskih državah (Poljska, Romunija, Srbija) in predstavlja zaključno dejanje projekta, katerega glavni namen je širitev improvizacijskega znanja.

Impro dan je namenjen vsem osnovnošolskim skupinam, ki so v šolskem letu 2018/2019 v kateri koli obliki izkušali impro igre in vaje in bi se bili z njimi pripravljeni predstaviti na odru Festivalne dvorane. Tako bodo svojim impro izkušnjam dodali nastop pred številčnim občinstvom, ogledali si bodo ustvarjanje svojih kolegov, s svojimi predlogi usmerjali potek prizorov, predvsem pa v sproščenem, zabavnem in ustvarjalnem vzdušju preživeli doživetij, domislic in poguma poln dan.

Ker festival prinaša izjemno priložnost druženja, nastopanja ter gledališkega in kulturnega udejstvovanja, vas vabimo, da zberete pogum in ponudite mladim možnost, da se izkažejo in doživijo to čudovito gledališko izkušnjo.

Festival prinese osnovnošolcem obilico prelepih izkušenj, od spoznavanja, druženja, pridobivanja novih ustvarjalnih idej, do novega pozitivnega izziva in potrditve. Hkrati pa festival predstavlja enkratno priložnost, da se skupine in njihovi mentorji med seboj spoznajo, ocenijo svoje dosedanje delo ter dobijo koristne nasvete za delo vnaprej. Zato nikar več ne odlašajte in se nam pridružite.

**Prijave za festival sprejemamo do 15. februarja 2019,** po pošti (Pionirski dom, Vilharjeva cesta 11, 1000 Ljubljana) ali elektronski pošti (tajnistvo@pionirski-dom.si).

Dodatne informacije dobite na telefonskih številkah:

* (01) 23 48 200, 031 682 134 (Karmen Ručigaj) ali
* 040 480 323 (Urša Strehar Benčina).

**Veselimo se srečanja in sodelovanja z vami, hkrati pa želimo, da bi bilo to šolsko leto tudi za vas kar se da ustvarjalno, otroško razigrano in umetniško bogato!**